b"\n_START_ARTICLE_\nBlood Bowl\n_START_PARAGRAPH_\nBlood Bowl yra fantastinis stalo \xc5\xbeaidimas, sukurtas Brit\xc5\xb3 \xc5\xbeaidim\xc5\xb3 gamintoj\xc5\xb3 Games Workshop. \xc5\xbdaidimas primena amerikieti\xc5\xa1k\xc4\x85 futbol\xc4\x85, tik \xc4\x8dia \xc5\xbeymiai daugiau smurto, o aik\xc5\xa1t\xc4\x97je \xc5\xbeaid\xc5\xbeia \xc4\xafvairi\xc5\xb3 fantastini\xc5\xb3 b\xc5\xabtybi\xc5\xb3 komandos \xe2\x80\x93 orkai, nyk\xc5\xa1tukai, hobitai, goblinai, elfai, nemir\xc4\x97liai, amazon\xc4\x97s ir kiti._NEWLINE_\xc5\xbdaidim\xc4\x85 sudaro aik\xc5\xa1t\xc4\x97 bei abiej\xc5\xb3 komand\xc5\xb3 spalvinamos miniati\xc5\xabros. \xc5\xbdaidimui naudojami kauliukai (paprasti \xc5\xa1e\xc5\xa1iabriauniai bei unikal\xc5\xabs blokavimo), kortel\xc4\x97s bei \xc5\xbeymekliai.\n_START_SECTION_\nIstorija\n_START_PARAGRAPH_\nPirmas Blood Bowl leidimas pasirod\xc4\x97 1986 metais, i\xc5\xa1 kart po to (1987) sek\xc4\x97 prapl\xc4\x97timas Death Zone (Mirties Zona)._NEWLINE_1988 metais i\xc5\xa1leistas jau antrasis leidimas, o v\xc4\x97liau priedai Star Players (\xc5\xbdvaig\xc5\xbed\xc4\x97s, 1989) bei Companion (1990)._NEWLINE_1989 metais i\xc5\xa1leistas \xc5\xbeaidimo variantas Dungeonbowl (futbolas po\xc5\xbeemiuose)._NEWLINE__NEWLINE_Tre\xc4\x8diasis Blood Bowl leidimas pirm\xc4\x85 kart pasirod\xc4\x97 1994 metais (perleistas 1998 ir 2000 metais)._NEWLINE_2000 metais pasirod\xc4\x97 ketvirto leidimo taisykl\xc4\x97s, i\xc5\xa1leistos atskirai, knygos pavidalu._NEWLINE_\xc5\xbdaidimo fig\xc5\xabr\xc4\x97les galima pa\xc5\xbei\xc5\xabr\xc4\x97ti  .\n_START_SECTION_\nBlood Bowl lygos\n_START_PARAGRAPH_\n\xc5\xbdaidimas i\xc5\xa1siskiria i\xc5\xa1 kit\xc5\xb3 tuo, kad turnyruose, lygose ar \xc4\x8dempionatuose gali dalyvauti ne du \xc5\xbeaid\xc4\x97jai, bet bet koks norimas kiekis ir vis su tomis pa\xc4\x8diomis komandomis \xe2\x80\x93 komand\xc5\xb3 \xc5\xbeaid\xc4\x97jai tobul\xc4\x97ja, mir\xc5\xa1ta, perkami nauji. Tikriausiai d\xc4\x97l to visame pasaulyje yra susib\xc5\xabr\xc4\x99 nema\xc5\xbeai Blood Bowl lyg\xc5\xb3, kurios i\xc5\xa1gyvena ne po vien\xc4\x85 sezon\xc4\x85._NEWLINE_Tokia lyga buvo susib\xc5\xabrusi ir Lietuvoje, 'Legiono' klube._NEWLINE_Taip pat yra susik\xc5\xabrusi ir internetin\xc4\x97 Blood Bowl lyga, kur \xc5\xbeaidimai vyksta naudojant Java kalba sukurt\xc4\x85 program\xc4\x85 ir dalyvauti gali \xc5\xbemon\xc4\x97s i\xc5\xa1 viso pasaulio."